ΚΑΝΟΝΙΣΜΟΣ (ΕΟΚ) αριθ. 2251/92 ΤΗΣ ΕΠΙΤΡΟΠΗΣ της 29ης Ιουλίου 1992 περί του ελέγχου της ποιότητας των νωπών οπωροκηπευτικών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί της κοινής οργανώσεως των αγορών στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1754/92 (2), και ιδίως το άρθρο 3 παράγραφος 5, το άρθρο 10 παράγραφος 1 και το άρθρο 12 παράγραφος 3,

Εκτιμώντας:

ότι, βάσει του κανονισμού (ΕΟΚ) αριθ. 1035/72, πρέπει να διαπιστώνεται, μέσω δειγματοληπτικού ελέγχου καταλληλότητας, ότι τα οπωροκηπευτικά για τα οποία ισχύουν ποιοτικές προδιαγραφές ανταποκρίνονται πράγματι στις εν λόγω προδιαγραφές- ότι είναι σκόπιμο να συμπεριληφθούν σε ένα μόνο σύνολο εναρμονισμένων κανόνων όλες οι ισχύουσες διατάξεις όσον αφορά τους ελέγχους- ότι, συνεπώς, πρέπει να καταργηθεί ο κανονισμός αριθ. 80/63/ΕΟΚ της Επιτροπής της 31ης Ιουλίου 1963 περί ποιοτικού ελέγχου των εισαγομένων οπωροκηπευτικών προελεύσεως τρίτων χωρών (3), όπως τροποποιήθηκε τελευταία από τον κανονισμό (ΕΟΚ) αριθ. 3078/89 (4), ο κανονισμός αριθ. 93/67/ΕΟΚ της Επιτροπής της 3ης Μαΐου 1967 περί των πρώτων διατάξεων σχετικά με τον ποιοτικό έλεγχο των οπωροκηπευτικών, τα οποία τίθενται σε εμπορία στο εσωτερικό της Κοινότητας (5), όπως τροποποιήθηκε τελευταία από τον κανονισμό (ΕΟΚ) αριθ. 2122/86 (6), ο κανονισμός (ΕΟΚ) αριθ. 2638/69 της Επιτροπής της 24ης Δεκεμβρίου 1969 περί συμπληρωματικών διατάξεων σχετικά με τον ποιοτικό έλεγχο των οπωροκηπευτικών, τα οποία τίθενται σε εμπορία στο εσωτερικό της Κοινότητας (7), όπως τροποποιήθηκε τελευταία από τον κανονισμό (ΕΟΚ) αριθ. 3078/89 και ο κανονισμός (ΕΟΚ) αριθ. 496/70 της Επιτροπής της 17ης Μαρτίου 1970 περί των πρώτων διατάξεων επί του ποιοτικού ελέγχου των οπωροκηπευτικών που αποτελούν αντικείμενο εξαγωγών προς τις τρίτες χώρες (8), όπως τροποποιήθηκε τελευταία από τον κανονισμό (ΕΟΚ) αριθ. 3078/89-

ότι ανεξάρτητα από την πορεία την οποία διανύουν τα οπωροκηπευτικά που παράγονται στην Κοινότητα και που υπόκεινται σε έλεγχο καταλληλότητας, πρέπει να εφαρμόζεται στα διάφορα στάδια της πορείας αυτής μία μόνο μέθοδος, τα στοιχεία της οποίας έχουν οριστεί- ότι είναι σκόπιμο να προσδιοριστούν οι όροι, υπό τους οποίους είναι δυνατή η άρνηση χορήγησης της καταλληλότητας-

ότι η διενέργεια του ελέγχου της καταλληλότητας εμπίπτει στην αρμοδιότητα του ή των αρμοδίων οργανισμών που ορίζονται από το κράτος μέλος, και ότι οι εν λόγω οργανισμοί είναι εκείνοι που οφείλουν καταρχήν να διενεργούν τον έλεγχο- ότι, εντούτοις, για λόγους μεγαλύτερης αποτελεσματικότητας και προκειμένου να ληφθούν υπόψη οι διαφορές που υφίστανται μεταξύ των καταστάσεων που ενδέχεται να προκύψουν στα διάφορα κράτη μέλη, πρέπει να προβλεφθεί, υπό ορισμένες προϋποθέσεις, είτε η μεταφορά αρμοδιοτήτων σε εγκεκριμένους ιδιωτικούς οργανισμούς, είτε η χρησιμοποίηση συγκεντρωτικών κεντρικών φορέων που αποκαλούνται κέντρα ελέγχου ή, τέλος, η δυνατότητα εξαίρεσης από τους ελέγχους των εμπόρων που παρέχουν τις αναγκαίες σχετικές εγγυήσεις-

ότι η εφαρμογή του συστήματος ελέγχου καθώς και η έγκριση των εξαιρέσεων από τον έλεγχο αυτό προϋποθέτουν ότι πρέπει να είναι γνωστοί όλοι οι έμποροι και οι εισαγωγείς του συγκεκριμένου κυκλώματος- ότι είναι, συνεπώς, σκόπιμο να προβλεφθεί η τήρηση σχετικού μητρώου- ότι για την εκτέλεση των διαδικασιών ελέγχου απαιτείται σχετική κοινοποίηση προς τις αρμόδιες αρχές- ότι, εντούτοις, η εξαίρεση από τον έλεγχο πρέπει, αυτόματα, να συνεπάγεται εξαίρεση από την κοινοποίηση-

ότι οι κοινοτικές διατάξεις εφαρμόζονται στις εισαγωγές από τις τρίτες χώρες- ότι για τις εισαγωγές αυτές πρέπει, συνεπώς, να τηρούνται οι κοινοτικές ή ισοδύναμες προς τις κοινοτικές προδιαγραφές ποιότητας και ότι πρέπει για τις εισαγωγές αυτές να εφαρμόζεται η κοινοτική μέθοδος ελέγχου- ότι ορισμένες τρίτες χώρες, εφόσον εξασφαλίζουν την υπό ικανοποιητικές συνθήκες τήρηση των προδιαγραφών, μπορούν να διενεργούν μέσω των δικών τους υπηρεσιών ελέγχους στα προϊόντα που εξάγουν στην Κοινότητα είτε επί τόπου είτε κατά την άφιξη των προϊόντων στον προορισμό τους- ότι, κατά συνέπεια, για την καλή διοικητική και εμπορική διαχείριση, πρέπει να προβλέπεται η χορήγηση, εφόσον το ζητούν, της έγκρισης των αρμοδίων αρχών των τρίτων χωρών εξαγωγής εφόσον συγκεντρώνουν ορισμένες προϋποθέσεις-

ότι είναι σκόπιμο να διασφαλίζεται ότι τόσο τα κοινοτικά προϊόντα όσο και τα εισαγόμενα προϊόντα, εφόσον δεν οφείλουν να πληρούν τις προδιαγραφές και προορίζονται για βιομηχανική μεταποίηση, δεν διατίθενται στην αγορά των προϊόντων που προορίζονται για κατανάλωση σε νωπή κατάσταση- ότι για το λόγο αυτό, τα εν λόγω προϊόντα πρέπει να συνοδεύονται από πιστοποιητικό προορισμού για τη βιομηχανία, με το οποίο να πιστοποιείται ο τελικός προορισμός καθώς και ο έλεγχός του-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα κράτη μέλη διενεργούν τους προβλεπόμενους στα άρθρα 8, 9, 11 και 12 του κανονισμού (ΕΟΚ) αριθ. 1035/72 ελέγχους, σχετικά με την τήρηση των προδιαγραφών, σύμφωνα με τις διατάξεις του παρόντος κανονισμού.

Άρθρο 2

Για τους σκοπούς του παρόντος κανονισμού, νούνται ως:

α) "έλεγχος τηρήσεως των προδιαγραφών":

κάθε φυσικός έλεγχος και κάθε διοικητική διατύπωση που διενεργούνται από ειδικευμένους υπαλλήλους των αρμόδιων οργανισμών που ορίζονται από τα κράτη μέλη προκειμένου να πιστοποιείται πόσο τα οπωροκηπευτικά πληρούν τις κοινές προδιαγραφές ποιότητας σύμφωνα με τη μέθοδο και τις διαδικασίες που προβλέπονται στον παρόντα κανονισμό-

β) "έλεγχος αναγνώρισης περιεχομένου":

κάθε επαλήθευση του κατά πόσον τα έγγραφα ή πιστοποιητικά τα οποία συνοδεύουν τα προϊόντα αντιστοιχούν στα τελευταία αυτά-

γ) "αρμόδιος οργανισμός":

ο οργανισμός ή οι οργανισμοί τον (τους) οποίο(ους) υποδεικνύει ένα κράτος μέλος προκειμένου να διενεργεί τους ελέγχους τηρήσεως των προδιαγραφών που αναφέρονται στο άρθρο 1-

δ) "ελεγκτής":

υπάλληλος που διαθέτει την κατάλληλη ειδίκευση, στον οποίο ο αρμόδιος φορέας αναθέτει τη διενέργεια των ελέγχων τηρήσεως των προδιαγραφών-

ε) "εμπορεύματα":

ποσότητα προϊόντων η οποία προορίζεται να διατεθεί στο εμπόριο από δεδομένο έμπορο, και η οποία κατά τη στιγμή του ελέγχου είναι παρούσα. Τα εμπορεύματα αυτά μπορούν να αναγνωρίζονται με ένα έγγραφο, να περιλαμβάνουν ένα ή περισσότερα είδη προϊόντων και να αποτελούνται από μία ή περισσότερες παρτίδες-

στ) "παρτίδα":

ποσότητα προϊόντος η οποία, κατά τη στιγμή του ελέγχου, παρουσιάζεται ως έχουσα τα ίδια χαρακτηριστικά όσον αφορά:

- την ταυτότητα του συσκευαστή ή/και του αποστολέα,

- την καταγωγή,

- τη φύση του προϊόντος,

- την ποιοτική κατηγορία,

- την ποικιλία ή τον εμπορικό τύπο (κατά περίπτωση),

- τον τύπο συσκευασίας και την εμφάνιση,

- τον όγκο (κατά περίπτωση)-

ζ) "κιβώτιο":

μέρος παρτίδας που εξατομικεύεται με τη συσκευασία συμπεριλαμβανομένου του περιεχόμενου-

η) "έμπορος":

κάθε φυσικό ή νομικό πρόσωπο το οποίο παρουσιάζει εμπόρευμα κοινοτικής καταγωγής ή που έχει τεθεί σε ελεύθερη κυκλοφορία προκειμένου να τεθεί σε εμπορία στο κοινοτικό έδαφος ή/και να εξαχθεί προς τρίτες χώρες-

θ) "εισαγωγέας":

κάθε φυσικό ή νομικό πρόσωπο το οποίο παρουσιάζει ένα εμπόρευμα προελεύσεως τρίτης χώρας προκειμένου να επέλθει στο τελωνειακό έδαφος της Κοινότητας-

ι) "τόπος συσκευασίας":

κάθε τόπος όπου τα προϊόντα υφίστανται διαλογή, ταξινομούνται κατά μέγεθος, συσκευάζονται, σημαίνονται και, κατά περίπτωση, αποθηκεύονται σε ψυγεία-

ια) "μεθοριακός σταθμός ελέγχου":

κάθε σταθμός ελέγχου, που καλύπτει λιμένα, αερολιμένα, οδικό ή σιδηροδρομικό δίκτυο, όπου πραγματοποιούνται οι έλεγχοι κατά την είσοδο στο τελωνειακό έδαφος της Κοινότητας. Ένας τέτοιος σταθμός πρέπει να είναι εφοδιασμένος και σχεδιασμένος κατά τρόπον ώστε να είναι δυνατή η διενέργεια των ελέγχων και η ανταλλαγή πληροφοριών ιδίως μεταξύ των συναλλασσομένων καθώς και με τους άλλους μεθοριακούς σταθμούς ελέγχου στο εσωτερικό της Κοινότητας, όσο το δυνατόν αποτελεσματικότερα και ταχύτερα-

ιβ) "δειγματοληψία":

η προσωρινή λήψη ορισμένης ποσότητας του προϊόντος (που καλείται δείγμα) κατά τη διενέργεια ελέγχου τηρήσεως των προδιαγραφών-

ιγ) "στοιχειώδης δείγμα":

κιβώτιο το οποίο λαμβάνεται από μια παρτίδα ή, στην περίπτωση προϊόντος που είναι χύμα, ποσότητα η οποία λαμβάνεται από σημείο της παρτίδας-

ιδ) "συνολικό δείγμα":

περισσότερα του ενός στοιχειώδη δείγματα αντιπροσωπευτικά της παρτίδας τα οποία λαμβάνονται σε ποσότητα επαρκή για να είναι δυνατή η αξιολόγηση της παρτίδας συναρτήσει όλων των κριτηρίων-

ιε) "περιορισμένο δείγμα":

αντιπροσωπευτική ποσότητα του προϊόντος η οποία λαμβάνεται από το συνολικό δείγμα και έχει όγκο επαρκή για να είναι δυνατή η αξιολόγηση συναρτήσει ορισμένου αριθμού κριτηρίων. Από ένα συνολικό δείγμα μπορούν να ληφθούν περισσότερα του ενός περιορισμένα δείγματα. ΚΕΦΑΛΑΙΟ Ι Μέγεθος ελέγχου

Άρθρο 3

1. Ο έλεγχος τηρήσεως των προδιαγραφών διενεργείται δι' αξιολογήσεως ενός συνολικού δείγματος το οποίο λαμβάνεται τυχαίως από διαφορετικά σημεία της παρτίδας που έχει επιλεγεί για τον έλεγχο και που θεωρείται αντιπροσωπευτικό της παρτίδας.

2. Ο ελεγκτής επιλέγει την (τις) παρτίδα(ες) και τα κιβώτια της παρτίδας που επιθυμεί να εξετάσει ή, σε περίπτωση προϊόντων που είναι χύμα, τα σημεία της παρτίδας από τα οποία πρέπει να ληφθούν δείγματα. Ο έμπορος ή ο εισαγογέας που είναι υπεύθυνος για το υπό έλεγχο εμπόρευμα ή εκπρόσωπος αυτού οφείλει να παρουσιάσει τα ζητούμενα δείγματα και να παράσχει όλες τις πληροφορίες που είναι αναγκαίες για την αναγκαίες για την αναγνώριση του εμπορεύματος ή των παρτίδων που το αποτελούν. Εάν για περαιτέρω έλεγχο είναι απραίτητη και η εξέταση περιορισμένων δειγμάτων, ο ελεγκτής τα επιλέγει μέσα από το συνολικό δείγμα.

3. Η αναγνώριση των παρτίδων γίνεται με βάση τις ενδείξεις ή τα σήματα που καθορίζονται σύμφωνα με την οδηγία 89/396/ΕΟΚ του Συμβουλίου (9).

Όταν ένα εμπόρευμα αποτελείται από περισσότερες της μιας παρτίδες, ο ελεγκτής οφείλει να προβαίνει σε έλεγχο αναγνώρισης περιεχομένου για καθεμία παρτίδα προκειμένου να διαπιστωθεί κατά πόσο το περιεχόμενο αυτό συμφωνεί με την περιγραφή του εμπορεύματος που εμφαίνεται στα συνοδευτικά έγγραφα ή δηλώσεις.

Ωστόσο, σε περιπτώσεις κατά τις οποίες είναι δύσκολο να γίνει διαφοροποίηση παρτίδων, όλες οι παρτίδες που παρουσιάζουν ορμοιόμορφα χαρακτηριστικά όσον αφορά τον τύπο του προϊόντος, τους σχετικούς εμπόρους ή εισαγωγείς, τη χώρα καταγωγής, την ποιοτική κατηγορία και, κατά περίπτωση την ποικιλία, το μέγεθος ή τον εμπορικό τύπο, μπορούν να θεωρούνται ως ενιαία παρτίδα.

4. Η επαλήθευση μιας παρτίδας περιλαμβάνει ιδίως:

- αξιολόγηση της συσκευασίας και της εμφάνισης, με τη βοήθεια στοιχειωδών δειγμάτων, κατά την οποία διαπιστώνεται κατά πόσον τηρούνται οι κανόνες καταλληλότητας και καθαριότητας όσον αφορά την ίδια τη συσκευασία και τα υλικά που χρησιμοποιούνται γι' αυτήν, καθώς και κατά πόσο τηρούνται οι ποιοτικοί κανόνες όσον αφορά την εμφάνιση του προϊόντος,

- επαλήθευση της τηρήσεως των κανόνων σήμανσης με τη βοήθεια δειγμάτων,

- επαλήθευση της καταλληλότητας των προϊόντων: ο ελεγκτής αποφασίζει ως προς το μέγεθος του συνολικού δείγματος που απαιτείται για την αξιολόγηση των παρτίδων.

Εάν, μετά την επαλήθευση, ο ελεγκτής δεν είναι σε θέση να λάβη απόφαση, μπορεί να προβεί σε νέο έλεγχο προκειμένου να δώσει ως συνολικό αποτέλεσμα το μέσο όρο που προκύπτει από τους δύο ελέγχους.

5. Το προς έλεγχο προϊόν πρέπει να αφαιρείται εξ ολοκλήρου από τη συσκευασία του. Στις περιπτώσεις των προσυσκευασμένων προϊόντων, ο ελεγκτής μπορεί να επαληθεύσει το περιεχόμενο χωρίς να το αφαιρέσει από τη συσκευασία του εφόσον τούτο καθίσταται δυνατόν από τον τύπο και τη φύση της συσκευασίας. Η επαλήθευση της ομοιογένειας, των ελάχιστων χαρακτηριστικών, των ποιοτικών κατηγοριών και των κατηγοριών μεγέθους πρέπει να γίνεται με τη βοήθεια του συνολικού δείγματος. Όταν το προϊόν εμφανίζει ελαττώματα, ο ελεγκτής προσδιορίζει το ποσοστό αναλόγως του αριθμού ή του βάρους των προϊόντων τα οποία δεν ανταποκρίνονται προς τις κοινές προδιαγραφές ποιότητας.

6. Όταν η ποσότητα των προϊόντων κινδυνεύει να θιγεί από τις διαδικασίες ελέγχου, ο ελεγκτής οφείλει να προβαίνει σε επαλήθευση όσον αφορά την παρουσία ή των απουσία εσωτερικών ελαττωμάτων με τη βοήθεια περιορισμένων δειγμάτων, των οποίων ο όγκος να περιορίζεται στην ελάχιστη αναγκαία ποσότητα για την αξιολόγιση της παρτίδας. Εάν διαπιστωθούν τέτοια ελαττώματα ή εάν υπάρξουν σχετικές υπόνοιες, ο όγκος του περιορισμένου δείγματος δεν μπορεί να υπερβαίνει το 10 % του όγκου του συνολικού δείγματος του εξαρχής ληφθέντος για τη διενέργεια του ελέγχου.

7. Όσον αφορά την αξιολόγηση της ωριμότητας, ο ελεγκτής μπορεί να χρησιμοποιεί τα προς τούτο προβλεπόμενα μέσα και μεθόδους στο πλαίσιο των κοινών προδιαγραφών ποιότητας.

Όσον αφορά τα μήλα, ο αρμόδιος οργανισμός μπορεί να αναφερθεί σε χρωματομετρική κλίμακα ή/και σε δοκιμή αποδόμησης του αμύλου (τεστ ιωδίου), προκειμένου να επαληθεύσει εάν πληρούται ο όρος που προβλέπεται στις προδιαγραφές ποιότητας για τα μήλα και τα αχλάδια που αναφέρονται στην πρώτη περίπτωση τελευταίο εδάφιο στοιχείο Α τίτλος ΙΙ του παραρτήματος του κανονισμού (ΕΟΚ) αριθ. 920/89 της Επιτροπής (1)-

8. Κατά τον έλεγχο σε στάδιο άλλο από εκείνο της αποστολής, ο ελεγκτής συνεκτιμά το γεγονός ότι η μεταφορά, έστω και αν πραγματοποιήθηκε υπό συνθήκες κατάλληλες για τη φύση του προϊόντος, μπορεί να μειώσει ελαφρώς την νωπότητα και τη σπαργή που το προϊόν παρουσίαζε κατά τη στιγμή της αποστολής, εκτός εάν πρόκειται για προϊόν που κατατάσσεται στην κατηγορία extra.

9. Μετά το πέρας του ελέγχου, ο ελεγκτής λαμβάνει απόφαση με βάση τα αποτελέσματα της επαληθεύσης της παρτίδας σύμφωνα με τα κριτήρια που ορίζονται στην παράγραφο 4.

Ο ελεγκτής εκδίδει το πιστοποιητικό ελέγχου που προβλέπεται στο παράρτημα Ι εφόσον διαπιστώσει ότι η παρτίδα πληροί τις ισχύουσες για το σχετικό προϊόν κοινοτικές διατάξεις. Εάν οι εν λόγω διατάξεις δεν τηρούνται, επισημαίνει γραπτώς τα διασπιστωθέντα ελαττώματα στον έμπορο ή/και στον εισαγωγέα ή στον εκρόσωπο αυτού. Στην περίπτωση αυτή, εάν αποφασισθεί ότι το προϊόν πρέπει να καταστή σύμφωνο προς τις σχετικές διατάξεις, ο ελεγκτής εκδίδει το πιστοποιητικό ελέγχου μόλις διαπιστώσει την επανόρθωση.

10. Σε περίπτωση κατά την οποία τα προϊόντα κρίνονται ακατάλληλα, ένα νέο συνολικό δείγμα πρέπει να περιλαμβάνει τις ακόλουθες ελάχιστες ποσότητες (1).

Συσκευασμένα προϊόντα

Αριθμός κιβωτίων που

περιλαμβάνονται

στην παρτίδα Αριθμός κιβωτίων που

λαμβάνονται ως δείγματα

(στοιχειώδη δείγματα) έως 100 5 από 101 έως 300 7 από 301 έως 500 9 από 501 έως 1 000 10 περισσότερα των 1 000 15 (τουλάχιστον)

Προϊόντα χύμα

Ποσότητα της παρτίδας σε χιλιόγραμμα ή αριθμός μονάδων που περιλαμβάνεται στην παρτίδα Ποσότητα των στοιχειωδών δειγμάτων σε χιλίογραμμα ή αριθμός μονάδων που λαμβάνονται ως δείγματα (1) έως 100 10 από 201 έως 500 20 από 501 έως 1 000 30 από 1 001 έως 5 000 60 περισσότερες των 5 000 100 (τουλάχιστον)

(1) Σε περίπτωση κατά την οποία τα νωπά οπωροκηπευτικά είναι ογκώδη (πλέον των 2 χιλιογράμμων ανά τεμάχιο), τα στοιχειώδη δείγματα πρέπει να αποτελούνται από πέντε τουλάχιστον τεμάχια.

11. Εάν ένα κράτος μέλος επιθυμεί να δοκιμάσει μέθοδο δειγματοληψίας διαφορετική από την προβλεπόμενη στην παράγραφο 10, η Επιτροπή μπορεί να αποφασίσει να αποδεχθεί την εφαρμογή της στο ενδιαφερόμενο κράτος μέλος υπό τους όρους που καθορίζει.

Στην περίπτωση αυτή η Επιτροπή ενημερώνει σχετικά τα άλλα κράτη μέλη.

12. Εάν δεν επιτευχθεί επανόρθωση, ο ελεγκτής συντάσσει πιστοποιητικό περί μη τηρήσεως των προδιαγραφών διευκρινίζοντας τα κριτήρια που δεν πληρούνται και βεβαιώνεται περί του ότι τα εμπορεύματα που δεν πληρούν τις προδιαγραφές αυτές δεν διατίθενται νωπά στην αγορά.

Για το σκοπό αυτό, ο ελεγκτής εκδίδει έγγραφο το οποίο βεβαιώνει ότι τα εμπορεύματα δεν διατέθηκαν στην αγορά για να καταναλωθούν νωπά και διευκρινίζει τα μέτρα που έχουν ληφθεί προς διασφάλιση της τήρησης της απαγόρευσης.

13. Μετά το πέρας του ελέγχου, το συνολικό δείγμα τίθεται στη διάθεση του εμπόρου ή/και του εισαγωγέα ή του εκπροσώπου αυτού.

Ο αρμόδιος φορέας δεν υποχρεούται να αποκαταστήσει τα μέρη του συνολικού δείγματος τα οποία κατεστράφησαν κατά τον έλεγχο. ΚΕΦΑΛΑΙΟ ΙΙ Πραγματοποίηση του ελέγχου τηρήσεως των προδιαγραφών για τα οπωροκηπευτικά που παράγονται στην Κοινότητα

Άρθρο 4

Τα οπωροκηπευτικά, που παράγονται στην Κοινότητα και προορίζονται να καταναλωθούν σε νωπή κατάσταση στην εσωτερική αγορά ή για εξαγωγή, αποτελούν αντικείμενο του ελέγχου τηρήσεως των προδιαγραφών είτε στους τόπους συσκευασίας και φόρτωσης ή, σε περίπτωση ανάγκης, κατά την προεία της αποστολής, είτε στο καθορισμένο κέντρο ελέγχου, και στο τόπο προορισμού στα σημεία χονδικής πώλησης ή στα κέντρα διανομής.

2. Προκειμένου να διεκπεραιωθούν οι ενέργειες ελέγχου που προβλέπονται στο παρόν άρθρο, ο έμπορος ή ο εκπρόσωπος του κοινοποιεί στον αρμόδιο οργανισμό όλες τις αναγκαίες πληροφορίες. Οι πληροφορίες αυτές περιλαμβάνουν τα στοιχεία για την αναγνώριση του περιεχομένου των προϊόντων καθώς και τις ακριβείς ενδείξεις για τον τόπο και την περίοδο κατά τη διάρκεια της οποίας πρόκεται να πραγματοποιηθεί(ούν) η ή οι αποστολή(ές) καθώς και τον προβλεπόμενο προορισμό.

Από την υποχρέωση αυτή απαλλάσσονται οι έμποροι που πληρούν τις προϋποθέσεις που αναφέρονται στο άρθρο 6 παράγραφος 1.

3. Κατά παρέκκλιση των παραγράφων 1 και 2, τα κράτη μέλη μπορούν να απαλλάσσουν από τις κοινοποιήσεις και τους ελέγχους τα εμπορεύματα βάρους ίσου ή μικρότερου από 500 χιλιόγραμμα κατά προϊόν.

4. Το πιστοποιητικό ελέγχου που αναφέρεται στο άρθρο 3 παράγραφος 9 εκδίδεται εφόσον τα οπωροκηπευτικά προορίζονται για εξαγωγή.

Άρθρο 5

1. Τα κράτη μέλη ορίζουν τον ή τους αρμόδιο(ους) οργανισμό(ους) που είναι υπεύθυνος(οι) για τη διενέργεια των ελέγχων τηρήσεως των κανόνων. Ο ή οι οργανισμός(οί) αυτός(οι) μπορεί(ούν), ωστόσο, να εκχωρήσει(ουν) τις αρμοδιότητές τους (τους) εν όλω ή εν μέρει σε εγκεκριμένους ιδιωτικούς φορείς. Η σχετική άδεια χορηγείται για περίοδο τριών ετών, μετά από πρόσκληση υποβολής προσφορών την οποία το κράτος μέλος απευθύνει σε ιδιωτικούς φορείς που συγκεντώνουν τις ακόλουθες προϋποθέσεις:

α) διαθέτουν ελεγκτές που έχουν αποκτήσει επιμόρφωση εγκεκριμένη από τον αρμόδιο οργανισμό-

β) διαθέτουν το υλικό και τις εγκαταστάσεις που απαιτούνται για τις επαληθεύσεις και αναλύσεις οι οποίες είναι αναγκαίες για τον έλεγχο-

γ) διαθέτουν επαρκή εξοπλισμό για τη διαβίβαση των πληροφοριών.

2. Ο αρμόδιος οργανισμός πιστοποιεί κατά τακτά διαστήματα τον αριθμό και την αποτελεσματικότητα των ελέγχων που διενεργούνται από τους εγκεκριμένους οργανισμούς.

Ο αρμόδιος οργανισμός αφαιρεί την άδεια όταν διαπιστώσει ανωμαλίες ή παρατυπίες οι οποίες θέτουν εν αμφιβόλω την ομάλη διεξαγωγή των ελέγχων ή όταν δεν πληρούνται πλέον οι απαιτούμενες προϋποθέσεις.

Η έγκριση μπορεί να ανανεωθεί για νέα τριετή περίοδο.

3. Οι εγκεκριμένοι οργανισμοί:

α) παρέχουν κάθε διευκόλυνση για τη διενέργεια των ελέγχων καθώς και όλες τις πληροφορίες που ζητούνται για τις επαληθεύσεις πιστοποιήσεις που πραγματοποιούνται από τον αρμόδιο οργανισμό-

β) πριν από τις 31 Ιανουαρίου κάθε έτους, διαβιβάζουν στον αρμόδιο οργανισμό κατάλογο των εμπόρων που έχουν ελεγχθεί κατά το προηγούμενο έτος, συνοδευόμενο από έκθεση σχετική με τους όρους υπό τους οποίους διενεργήθηκαν οι έλεγχοι αυτοί καθώς και τα επιτευχθέντα αποτελέσματα.

Άρθρο 6

1. Οι έμποροι μπορούν να απαλλάσονται από τους ελέγχους που διενεργούνται από τον αρμόδιο οργανισμό του ενδιαφερόμενου κράτους μέλους, ο οποίος εκδίδει πιστοποιητικό απαλλαγής όταν οι έμποροι αυτοί παρέχουν εχέγγυα προς διασφάλιση της σταθερής ποιότητας των προϊόντων που διαθέτουν στην αγορά και εφόσον πληρούνται οι ακόλουθες προϋποθέσεις:

α) διαθέτουν προσωπικό ειδικευμένο επί των ελέγχων το οποίο έχει αποκτήσει επιμόρφωση, που αναγνωρίζεται από τον αρμόδιο οργανισμό-

β) διαθέτουν εξοπλισμό κατάλληλο για την επεξεργασία και τη συσκευασία των προϊόντων-

γ) διαθέτουν εξοπλισμό προψύξεως όταν τα προϊόντα που εμπορεύονται απαιτούν αυτή την πρόψυξη πριν από τη μεταφορά-

δ) διαθέτουν μητρώο στο οποίο καταγράφονται όλες οι πραγματοποιηθείσες ενέργειες.

Η απαλλαγή χορηγείται για περίοδο ενός έτους με δυνατότητα ανανέωσης.

2. Ο αρμόδιος οργανισμός αποσύρει την απαλλαγή από τον έλεγχο όταν διαπιστώσει ανωμαλίες ή παρατυπίες οι οποίες θέτουν εν αμφιβόλω την τήρηση των κανόνων ποιότητας των προϊόντων ή όταν δεν πληρούνται οι προϋποθέσεις που απαριθμούνται στη παράγραφο 1.

Ο απαλλαγείς έμπορος επικολλά σε κάθε αποστελλόμενο κιβώτιο ετικέτα, της οποίας υπόδειγμα εμφαίνεται στο παράρτημα ΙΙΙ, στην οποία υποδεικνύεται ο αριθμός καταχώρησης στο μητρώο που αναφέρεται στο άρθρο 11 παράγραφος 3.

Άρθρο 7

Κέντρα ελέγχου

Τα κράτη μέλη μπορούν να προβλέπουν ότι ο έλεγχος τηρήσεως των προδιαγραφών κατά την αποστολή μπορεί να διενεργείται από τον αρμόδιο οργανισμό στα κέντρα ελέγχου που ορίζονται από τις αρμόδιες αρχές.

Τα κέντρα ελέγχου πρέπει να διαθέτουν κατάλληλες υποδομές υποδοχής για να είναι δυνατή η διερνέργεια των ελέγχων.

Οι δομές αυτές πρέπει ιδίως να περιλαμβάνουν:

- αποβάθρες προσαρμοζόμενες στα οχήματα ώστε να είναι δυνατή η λήψη δειγμάτων από διάφορα σημεία του φορτώματος,

- ψυχόμενες αίθουσες για την απόθεση των κιβωτίων τα οποία εκφορτώνονται από τα οχήματα,

- κατάλληλο εξοπλισμό για τη μετάδοση των πληροφοριών,

- το υλικό και τις εγκαταστάσεις που απαιτούνται για την επαλήθευση και τις αναλύσεις που είναι αναγκαίες για τον έλεγχο.

Οι ενέργειες ελέγχου πρέπει να πραγματοποιούνται μέσα στο συντομότερο δυνατό χρόνο, σύμφωνα με τη μέθοδο που προβλέπεται στο άρθρο 3. ΚΕΦΑΛΑΙΟ ΙΙΙ Έλεγχοι τηρήσεως των προδιαγραφών των οπωροκηπευτικών κατά την εισάγωγη τους στην Κοινότητα

Άρθρο 8

1. Πριν από την είσοδό τους στο έδαφος της Κοινότητας, τα οπωροκηπευτικά προελεύσεως τρίτων χωρών που προορίζονται να καταναλωθούν νωπά και για τα οποία υπάρχουν κοινές προδιαγραφές ποιότητας, υποβάλλονται σε έλεγχο καταλληλότητας για να διαπιστωθεί κατά πόσον τα εμπορεύματα ανταποκρίνονται στις κοινές προδιαγραφές ποιότητας ή για τις άλλες τρίτες χώρες εκτός των ευρωπαϊκών τρίτων χωρών και των μη ευρωπαϊκών τρίτων χωρών της Μεσογείου, σε τουλάχιστον ισοδύναμες προδιαγραφές.

2. Η Επιτροπή καταρτίζει πίνακα ισοτιμίας μεταξύ των ενδείξεων που αφορούν την κατηγορία ποιότητας οι οποίες προβλέπονται από τις προδιαγραφές που εφαρμόζονται στις ενδιαφερόμενες χώρες και των ενδείξεων που προβλέπονται από τις κοινές προδιαγραφές ποιότητας.

Άρθρο 9

1. Εάν οι επίσημες υπηρεσίες ελέγχου των τρίτων χωρών έχουν ήδη λάβει έγκριση, τα εμπορεύματα υποβάλλονται σε έλεγχο τηρήσεως των προδιαγραφών πριν από την εξαγωγή τους προς την Κοινότητα.

Ο κατάλογος των επισήμων υπηρεσιών που έχουν εγκριθεί καταρτίζεται σύμφωνα με τη διαδικασία που προβλέπεται στο άρθρο 33 του κανονισμού (ΕΟΚ) αριθ. 1035/72. Η Επιτροπή συμπληρώνει ή τροποποιεί τον εν λόγω κατάλογο.

2. Η έγκριση που αναφέρεται στην παράγραφο 1 παρέχεται στην επίσημη υπηρεσία της τρίτης χώρας που υποβάλλει σχετική αίτηση και στο έδαφος της οποίας τηρούνται, όσον αφορά τα εξαγόμενα προς την Κοινότητα προϊόντα, οι κοινές προδιαγραφές ποιότητας ή τουλάχιστον ισοδύναμες προδιαγραφές, σύμφωνα με το άρθρο 8 παράγραφος 1.

Η επίσημη υπηρεσία πρέπει να είναι οργανισμός ελέγχου τηρήσεως των προδιαγραφών, επίσημα αναγνωρισμένος, ο οποίος παρέχει επαρκείς εγγυήσεις και διαθέτει το προσωπικό, το υλικό, και τις εγκαταστάσεις που απαιτούνται για την πραγματοποίηση των εν λόγω ελέγχων.

Οι πληροφορίες σχετικά με τη σύνταξη και τη διαβίβαση της αιτήσεως εγκρίσεως γνωστοποιούνται μέσω ανακοινώσεως της Επιτροπής που δημοσιεύεται περιοδικά στην Επίσημη Εφημερίδα των Ευρωπαϊκών Κοινοτήτων, σειρά C.

3. Η έγκριση χορηγείται για περίοδο τριών ετών, και είναι ανανεώσιμη μετά από εμπεριστατωμένο έλεγχο και ιδίως μετά από επιτόπου επαλήθευση των αναφερομένων στην παράγραφο 2 διατάξεων.

Η έγκριση αποσύρεται από την Επιτροπή ανά πάσα στιγμή εάν διαπιστωθεί ότι τα εμπορεύματα προελεύσεως της ενδιαφερόμενης τρίτης χώρας δεν ανταποκρίνονται στις προβλεπόμενες προδιαγραφές.

4. Τα εμπορεύματα προελεύσεως τρίτων χωρών στις οποίες η επίσημη υπηρεσία ελέγχου έχει λάβει την έγκριση που προβλέπεται στην παράγραφο 3, συνοδεύονται από το πιστοποιητικό ελέγχου που προβλέπεται στο παράρτημα Ι, το οποίο εκδίδεται από την εν λόγω υπηρεσία που βεβαιώνει την τήρηση του ποιοτικού κανόνα της κατηγορίας στην οποία έχει ταξινομηθεί το προϊόν. Το πιστοποιητικό αποτελεί τεκμήριο του ότι κατά την εξαγωγή τα προϊόντα ανταποκρίνονταν στη σχετική προδιαγραφή. Οι αρμόδιοι οργανισμοί των κρατών μελών επαληθεύουν τακτικά εάν τηρούνται οι προδιαγραφές για τα προϊόντα προελεύσεως τρίτων χωρών.

Η διάρκεια ισχύος του πιστοποιητικού ελέγχου καθορίζεται από την επίσημη υπηρεσία ελέγχου με βάση το χαρακτήρα του προϊόντος, προκειμένου να διασφαλίζεται η τήρηση των προδιαγραφών.

Εάν δεν ισχύει πλέον το πιστοποιητικό ελέγχου, εφαρμόζεται η παράγραφος 5.

5. Για τα εμπορεύματα προελεύσεως τρίτων χωρών στις οποίες οι επίσημες υπηρεσίες ελέγχου δεν έχουν λάβει την έγκριση ή για τα εμπορεύματα προελεύσεως τρίτων χωρών στις οποίες οι υπηρεσίες έχουν εγκριθεί αλλά δεν συνοδεύονται από το πιστοποιητικό ελέγχου, που προβλέπεται στο παράρτημα Ι τη στιγμή της εισαγωγής τους, η τελωνειακή αρχή δεν επιτρέπει την ελεύθερη κυκλοφορία τους στο τελωνειακό έδαφος της Κοινότητας παρά μόνον εάν το εμπόρευμα έχει ελεγχθεί σύμφωνα με το άρθρο 3.

Σε περίπτωση που οι αρμόδιοι οργανισμοί ελέγχου δεν έχουν πραγματοποιήσει τον έλεγχο ορισμένων εμπορευμάτων, είτε αποθέτουν τη σφραγίδα τους στην κοινοποίηση που αναφέρεται στην παράγραφο 8 και καταθέτουν την εν λόγω κοινοποίηση στις τελωνειακές αρχές, είτε ενημερώνουν τις τελωνειακές αρχές με κάθε άλλο τρόπο.

Ο αρμόδιος οργανισμός μπορεί να αποφασίσει να μη διενεργήσει τους προαναφερόμενους ελέγχους εάν τα εμπορεύματα προορίζονται να εξαχθούν μεταγενέστερα προς τρίτη χώρα.

6. Οι διατάξεις των παραγράφων 4 και 5 εφαρμόζονται με την επιφύλαξη, αφενός, των ελέγχων που εκτελούνται στους μεθοριακούς σταθμούς ελέγχου και, αφετέρου, των ελέγχων στον προορισμό στους τόπους χονδρικής πώλησης ή στα κέντρα διανομής.

7. Σε περίπτωση κατάτμησης της παρτίδας για τα αποθηκευμένα εμπορεύματα τα οποία εγκαταλείπουν μια αποθήκη ή όταν τα εμπορεύματα δεν προορίζονται να τεθούν σε ελεύθερη κυκλοφορία στο έδαφος του κράτους μέλους το οποίο έχει πραγματοποιήσει τον οριζόμενο στο άρθρο 8 παράγραφος 1 έλεγχο, ο αρμόδιος ελεγκτής:

- φυλάσσει το πρωτότυπο ή τα πρωτότυπα των πιστοποιητικών,

- εφοδιάζει τον εισαγωγέα ή τον πρώτο αγοραστή με τόσα επικυρωμένα αντίγραφα του πρωτοτύπου του πιστοποιητικού όσα είναι και τα μέρη στα οποία έχει κατατμηθεί η παρτίδα.

8. Ο εισαγωγέας ή ο εκπρόσωπος αυτού υποχρεούται να κοινοποιεί εγκαίρως στον αρμόδιο οργανισμό του ενδιαφερόμενου κράτους μέλους το μεθοριακό σταθμό ελέγχου όπου πρόκειται να φθάσουν τα προϊόντα, το είδος και τον όγκο αυτών, και τον αριθμό παρτίδων, καθώς και την προβλεπόμενη ημερομηνία αφίξεως. ΚΕΦΑΛΑΙΟ IV Έλεγχος των προϊόντων που προορίζονται για τη βιομηχανία

Άρθρο 10

1. Τα κοινοτικά προϊόντα που προορίζονται για μεταποίηση εκτός της περιοχής όπου παράγονται συνοδεύονται από το "πιστοποιητικό προορισμού για τη βιομηχανία" το οποίο προβλέπεται στο παράρτημα ΙΙ και εκδίδεται από την υπηρεσία ελέγχου η οποία αποστέλλει αμέσως αντίγραφό του στην υπηρεσία ελέγχου της περιοχής στην οποία πρέπει να πραγματοποιηθεί η μεταποίηση.

2. Τα εισαγόμενα προϊόντα που προορίζονται για μεταποίηση στην Κοινότητα συνοδεύονται, πριν τεθούν σε ελεύθερη κυκλοφορία, από το "πιστοποιητικό προορισμού για τη βιομηχανία" το οποίο προβλέπεται στο παράρτημα ΙΙ και εκδίδεται από τους οργανισμούς ελέγχου κατά την εισαγωγή οι οποίοι αποστέλλουν αμέσως αντίγραφο αυτού του εγγράφου στην υπηρεσία ελέγχου της περιοχής στην οποία η μεταποίηση πρέπει να πραγματοποιηθεί.

3. Μετά τη μεταποίηση, η επιχείρηση επιστρέφει το πιστοποιητικό στην υπηρεσία ελέγχου της περιοχής στην οποία πραγματοποιήθηκε η μεταποίηση.

4. Ο έλεγχος μπορεί να πραγματοποιείται επί τόπου και επί βάσει των λογιστικών εγγράφων της ενδιαφερόμενης επιχείρησης.

Σε περίπτωση διαπιστώσεως παρατυπιών, ενημερώνονται τα κεντρικά γραφεία των υπηρεσιών ελέγχου που εξέδωσαν το πιστοποιητικό προορισμού για τη βιομηχανία. ΚΕΦΑΛΑΙΟ V Τελικές διατάξεις

Άρθρο 11

1. Ο οργανισμός ελέγχου κάθε κράτους μέλους, στο έδαφος του οποίου μια παρτίδα εμπορευμάτων προελεύσεως άλλου κράτους μέλους κρίνεται ως μη τηρούσα τις ισχύουσες προδιαγραφές για ελαττώματα ή αλλοιώσεις των προϊόντων που μπορούν ήδη να διαπιστωθούν κατά τη συσκευασία, μεριμνά ώστε, μέχρι και το στάδιο της χονδρικής πωλήσεως, να κοινοποιείται εντός 24 ωρών στα κεντρικά γραφεί των υπηρεσιών ελέγχου των άλλων ενδιαφερομένων κρατών μελών η διαπιστωθείσα περίπτωση μη τηρήσεως των προδιαγραφών.

2. Εάν κατά την εισαγωγή από τρίτη χώρα, μια παρτίδα εμπορευμάτων κρίνεται ως μη τηρούσα τις ισχύουσες προδιαγραφές για ελαττώματα ή αλλοιώσεις των προϊόντων που μπορούν ήδη να διαπιστωθούν κατά τη συσκευασία, οι οργανισμοί ελέγχου του ενδιαφερομένου κράτους μέλους ενημερώνουν σχετικά, εντός 24 ωρών, την Επιτροπή και τα κεντρικά γραφεία των υπηρεσιών ελέγχου των τυχών ενδιαφερομένων κρατών μελών, τα οποία εξασφαλίζουν την αναγκαία διανομή στο έδαφός τους.

3. Τα κράτη μέλη καταρτίζουν μητρώο των εμπόρων και των εισαγωγέων οπωροκηπευτικών και χορηγούν σ' αυτούς αριθμό καταχώρησης.

4. Η Επιτροπή δημοσιεύει στην Επίσημη Εφημερίδα των Ευρωπαϊκών Κοινοτήτων, σειρά C, τον κατάλογο:

- των κεντρικών γραφείων των υπηρεσιών ελέγχου,

- των κέντρων ελέγχου,

- των εγκεκριμένων οργανισμών κάθε κράτους μέλους, καθώς και

- τις εγκεκριμένες επίσημες υπηρεσίες ελέγχου των τρίτων χωρών.

Ο κατάλογος των εμπόρων που απαλλάσσονται δημοσιεύεται στα επίσημα ή/και ειδικά έντυπα κάθε κράτους μέλους.

Άρθρο 12

Οι κανονισμοί αριθ. 80/63/ΕΟΚ, αριθ. 93/67/ΕΟΚ, (ΕΟΚ) αριθ. 2638/69 και (ΕΟΚ) αριθ. 496/70 καταργούνται από την 1η Ιανουαρίου 1993.

Άρθρο 13

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Ιουλίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 118 της 20. 5. 1972, σ. 1. (2) ΕΕ αριθ. L 180 της 1. 7. 1992, σ. 23. (3) ΕΕ αριθ. 121 της 3. 8. 1963, σ. 2137/63. (4) ΕΕ αριθ. L 294 της 13. 10. 1989, σ. 18. (5) ΕΕ αριθ. 90 της 10. 5. 1967, σ. 1765/67. (6) ΕΕ αριθ. L 185 της 8. 7. 1986, σ. 11. (7) ΕΕ αριθ. L 327 της 30. 12. 1969, σ. 33. (8) ΕΕ αριθ. L 62 της 18. 3. 1970, σ. 11. (9) ΕΕ αριθ. L 186 της 30. 6. 1989, σ. 21. (10) ΕΕ αριθ. L 97 της 11. 4. 1989, σ. 19. (11) Οι ποσότητες αυτές δεν εφαρμόζονται για το λιανικό εμπόριο.

ΠΑΡΑΡΤΗΜΑ Ι

Πιστοποιητικό ελέγχου εγχώριο

εισαγωγής

εξαγωγής

1. Εμπορικός φορέας/εισαγωγέας

2. Συσκευαστής του οποίου τα στοιχεία σημειώνονται επί της συσκευασίας (εάν είναι διαφορετικός από τον εμπορικό φορέα/εισαγωγέα)

Πιστοποιητικό ελέγχου

ΕΚ αριθ. ....................

(το παρών πιστοποιητικό προορίζεται αποκλειστικά και μόνο για τους οργανισμούς ελέγχου)

3. Υπηρεσία ελέγχου

4. Τόπος ελέγχου / Χώρα προέλευσης (1)

Περιοχή ή χώρα προορισμού

5. Μεταφορικό μέσο 6. Έλεγχος προορισμού (εάν χρειάζεται) 7. Συσκευασίες (αριθμός και τύπος) 8. Φύση του προϊόντος (σημειώνεται η ποικιλία εάν τούτο προβλέπεται από τον κανόνα) 9. Ποιοτική κατηγορία 10. Συνολικό βάρος σε kg μεικτό/καθαρό

11. Η ως άνω υπηρεσία ελέγχου πιστοποιεί βάσει δειγματοληπτικής εξετάσεως ότι το ανωτέρω περιγραφόμενο εμπόρευμα, κατά τη στιγμή του ελέγχου βρέθηκε σύμφωνο με τους ισχύοντες ποιοτικούς κανόνες

Τελωνείο: είσοδος/έξοδος

Διάρκεια ισχύος .................... ημέρες Τόπος και χρόνος έκδοσης

Ελεγκτής:

(ονοματεπώνυμο με κεφαλαία) ) Υπογραφή Σφραγίδα

ελέγχου

12. Παρατηρήσεις:

(1) Εάν το προϊόν επανεξάγεται, να αναφερθεί η καταγωγή του στο τετραγωνίδιο αριθ. 8.

ΠΑΡΑΡΤΗΜΑ ΙΙ

Πιστοποιητικό προορισμού για τη βιομηχανία

1. Εμπορικός φορέας/εισαγωγέας Πιστοποιητικό ελέγχου

ΕΚ αριθ. .......... 2. Προέλευση του προϊόντος 3. Υπηρεσία ελέγχου εκδόσεως του πιστοποιητικού 4. Προορισμός του προϊόντος για τη βιομηχανία

Επωνυμία και διεύθυνση της βιομηχανίας 5. Υπηρεσία ελέγχου της περιοχής μεταποίησης 6. Συσκευασίες χύμα 7. Φύση του προϊόντος 8. Συνολικό βάρος σε kg μεικτό/καθαρό

9. Τελωνείο:

Τόπος και ημερομηνία εκδόσεως

Ελεγκτής:

(ονοματεπώνυμο με κεφαλαία) Υπογραφή Σφραγίδα ελέγχου

10. Παρατηρήσεις:

11. Η βιομηχανία μεταποίησης πιστοποιεί ότι το ως άνω αναφερόμενο προϊόν υπέστη μεταποίηση.

Τόπος και ημερομηνία Υπογραφή Σφραγίδα

ΠΑΡΑΡΤΗΜΑ ΙΙΙ

ΥΠΟΔΕΙΓΜΑ

ΚΑΝΟΝΙΣΜΟΣ (ΕΟΚ) αριθ. 2251/92

αριθ. . . . .

(Κράτος μέλος)